tomron87/hebrew-wikipedia-sentences-corpus huggingface dataset:
ב-20 במרץ הצהירה ממשלת ריו גרנדה דו נורטה על מצב חירום ציבורי.
הנשיא לא היה יכול להחליט עבור מושלי המדינות בנוגע לסגר.
למשל, במדינת מושל מדינת סאו פאולו, המושל הטיל סגר.
עסקים ומוסדות לימוד נסגרו, ועל פי הנתונים הרשמיים - רוב התושבים פעלו על פי כללי הריחוק החברתיים.
עם זאת, העונשים לאלו שמפרים את ההנחיות של גורמי הבריאות היו קלים, מה שגרם לרבים מתושבי סאו פאולו לנסוע לבלות בחוף הים במהלך סוף השבוע.
באמצע מאי, כחודשיים מאז תחילת הסגר, חלה חובה על הציבור לחבוש מסיכה, אך לרוב התושבים לא פעלו לפיה.
במקביל, הנשיא התנגד למגבלות שהוטלו במדינה וניסה לעודד הקלות.
במאי, הנשיא הודיע כי ממשלתו תפרסם דף הנחיות לציבור שממליץ לתושבים להשתמש בתרופה שמכילה הידרוקסיכלורוקווין לטיפול בקורונה, אף על פי ששר הבריאות בממשלתו סירב לחתום על ההנחיה והתפטר מתפקידו.
לפי מחקרים, השימוש בתרופה לא הפחית את הידרדרות מצבם של החולים ולא מנע את הצורך בחיבורם למכונות הנשמה.
מגפת הקורונה התפשטה ליבשת אפריקה ב-14 בפברואר 2020, המקרה הראשון של הדבקות בנגיף ביבשת היה במצרים.
אישור מקרים של הדבקות לפי מדינה
מגפת נגיף הקורונה הגיעה לאוגנדה ב-20 במרץ 2020.
ב-20 במרץ אושר המקרה הראשון באוגנדה.
המקרה הוא גבר בן 36 שנסע לדובאי ב-17 במרץ 2020 לנסיעת עסקים.
8 מקרים נוספים אושרו על ידי משרד הבריאות ב-24 במרץ.
נכון ל-.., מספר המתים הוא ומספר הנדבקים הוא כעת ו- נדבקים הבריאו.
מגפת הקורונה התפשטה לאנגולה, עם שני המקרים הראשונים שאושרו ב-21 במרץ 2020.
ב-20 במרץ, כל הגבולות של אנגולה נסגרו למשך 15 יום.
הנשיא ז'ואאו לורנסו אסר על כל כניסות בנמלי תעופה והפסיק ספינות נוסעים שעוגנות בנמלי אנגולה למשך 15 יום.
כל האיסורים הללו יימשכו עד 4 באפריל.
כל בתי הספר באנגולה נסגרו ב־24 במרץ.נכון ל..
מספר המתים הוא ומספר הנדבקים הוא כעת ו נדבקים הבריאו .
נכון ל־14 במרץ 2020, מגפת הקורונה לא התפשטה בתוך אסוואטיני אולם מספר אנשים שהגיעו למדינה מחוצה לה אותרו כנגועים ונמצאים בבידוד.
ב-14 במרץ אושר המקרה הראשון של הידבקות.
אישה בת 33, שחזרה מארצות הברית בסוף פברואר ובהמשך נסעה ללסוטו טרם חזרתה הביתה לאסווטיני.
מספר המתים הוא ומספר הנדבקים הוא כעת נדבקים הבריאו.
מגפת נגיף הקורונה פרצה באריתריאה ב-21 במרץ 2020.
ב-21 במרץ אושר המקרה הראשון באריתריאה, אזרח אריתריאה שהגיע מנורווגיה.
מספר המתים הוא ומספר הנדבקים הוא כעת ו נדבקים הבריאו.
מגפת נגיף הקורונה התפשטה לאתיופיה ב-13 במרץ 2020. מקרה ההידבקות הראשון באתיופיה התגלה ב-13 במרץ 2020.
מגפת נגיף הקורונה התפשטה לבוטסואנה ב-30 במרץ 2020.
ב-30 במרץ אושרו שלושת המקרים הראשונים במדינה.
ב-25 במרץ אישה בת 78 שנחשדה שיש לה את הנגיף ולאחר מכאן היא מתה.
מספר ימים לאחר מותה, התוצאות חזרו והפכו אותה למקרה הרביעי של COVID-19 בבוטסואנה.
בשידור חי אמר סגן הנשיא צוגוואנה, כי צוותי הרפואה והמעקב מצאו עוד 14 אנשים נוספים שהיו בקשר עם המנוח ונערכו עליהם בדיקות.
מגפת הקורונה התפשטה לבורקינה פאסו ב-9 במרץ 2020. מקרה ההידבקות הראשון בבורקינה פאסו פורסם ב-9 במרץ 2020.
ב-26 במרץ עלה מספר החולים ל-152. ב-3 באפריל, פורסם כי מספר החולים זינק ל-302, תוך שדווח על 16 מתים ו-50 מבריאים.
מגפת נגיף הקורונה פרצה בבורונדי ב-1 באפריל 2020.
שר הבריאות של בורונדי, ת'אדי נדיקומאנה, אישר את שני המקרים הראשונים במדינה של מחלת נגיף הקורונה ב-1 באפריל, אזרחי בורונדי שנסעו חזרה מרואנדה ומדובאי נמצאו שניהם חיובים.
ב-2 באפריל אושר מקרה נוסף, אישה בת 26, ועוד 22 אנשים אחרים בדקו שלילי למגפה.
ב־8 ביוני נפטר הנשיא פייר נקורונצה בתור מה שתואר כהתקף לב.
עם זאת יש המשערים שהנשיא נפטר כתוצאה מנגיף הקורונה.
מגפת נגיף הקורונה התפרצה בבנין בתאריך 16 במרץ 2020.
ב-16 במרץ אושר המקרה הראשון במדינה.
שלושה ימים לאחר מכן דווח על המקרה השני.
הושעו מהמדינה טיסות בינלאומיות שונות ואנשים המגיעים למדינה דרך האוויר צריכים להיכנס לבידוד חובה של 14 יום.
מגפת נגיף הקורונה התפרצה בג'יבוטי ב-18 במרץ 2020.
ב־15 במרץ השעתה רשות התעופה האזרחית בג'יבוטי את כל טיסות הנוסעים מהמדינה ואליה.
נכון ל-3 באפריל, ישנם 49 חולים ו-8 מבריאים במדינה.
מגפת הקורונה התפשטה לגינאה ב-13 במרץ 2020, אז דווח על המקרה הראשון המאושר של הנגיף.
אזרח בלגי שעובד במשלחת של האיחוד האירופי בגינאה נמצא נושא את נגיף הקורונה.
ב-3 באפריל 2020, פורסם על 73 חולים ושני מבריאים במדינה.
מגפת הקורונה פרצה בגינאה ביסאו במרץ 2020.
ב־25 במרץ אישרה גינאה-ביסאו את שני המקרים הראשונים שלהם ב-COVID-19, עובדת או"ם ואזרח הודי.
בצל הֶסגר, קהילות עניות התלוננו על מחסור במזון, אחרי שהכסף השחור שממנו התפרנסו רבים מהעובדים בהן חדל מלהגיע..
ב־5 באפריל אושר המקרה הראשון של COVID-19 במדינה בחולה בן 29, עובד האומות המאוחדות שהגיע ב-28 בפברואר מהולנד דרך אתיופיה.
דרום סודאן הפכה למדינה ה-51 מתוך 54 מדינות האפריקניות לאישור מקרה.
המקרה השני של COVID-19 אושר ב־7 באפריל המטופלת הייתה עובדת נוספת של האו"ם, בת 53, שהגיעה מניירובי ב־23 במרץ.
המקרה השלישי ב־9 באפריל היה גם עובדת האו"ם שעמדה בקשר עם המטופלת הראשונה.
אוכלוסיית דרום סודאן מונה כ-11 מיליון תושבים, אך במדינה נמצאות רק ארבע מכונות הנשמה.
מגפת הקורונה פרצה ברפובליקה הדמוקרטית של קונגו ב־10 במרץ 2020. המקרים הראשונים שאושרו מקורן היה בכניסות חיצוניות למדינה.
במרץ 2020 התגלה, כי מגפת נגיף הקורונה הגיעה לרפובליקה המרכז אפריקאית.
המקרה הראשון של המדינה הוכרז ב־14 במרץ, גבר איטלקי בן 74 שחזר לרפובליקה המרכז אפריקאית ממילאנו, איטליה.
מגפת הקורונה פרצה ברפובליקה של קונגו במרץ 2020.
מגפת נגיף הקורונה פרצה בזימבבואה במרץ 2020.
מגפת הקורונה פרצה בחוף השנהב במרץ 2020.
מגפת הקורונה התפשטה לטוגו ב-6 במרץ 2020. מקרה ההידבקות הראשון בטוגו פורסם ב-6 במרץ 2020.
מגפת הקורונה פרצה בטנזניה במרץ 2020.
מגפת הקורונה פרצה בכף ורדה במרץ 2020.
ב-17 במרץ, כאמצעי מניעה, הודיע ראש הממשלה אוליסש קורייה א סילבה על השבתת כל הטיסות הנכנסות מארצות הברית, ברזיל, סנגל, ניגריה, פורטוגל וכל מדינות אירופה שנפגעו מנגיף הקורונה.
השעיית הטיסות הייתה בתוקף למשך שלושה שבועות.
ב-28 במרץ לראשונה אי פעם בכף ורדה הוכרז על מצב חירום.
מגפת הקורונה התפרצה בלוב במרץ 2020, המקרה הראשון אושר בטריפולי ב-24 במרץ.
לוב נחשבת לפגיעה במיוחד למגפה בגלל מלחמת האזרחים השנייה בלוב, שהובילה למצב הומניטרי קשה ולהרס תשתית הבריאות הלאומית.
לפני מגפת הנגיף הקורונה, מערכת הבריאות של לוב כבר הייתה על סף קריסה, נוכח הכאוס ששורר במדינה מאז 2011. קבוצות של לוחמים במלחמת האזרחים בלוב התעלמו מהפצרות חוזרות ונשנות של האומות המאוחדות להפסקת אש.
ב-30 במרץ הודיע הצבא המקומי (ה-GNA) על שחרורם של 466 עצורים בטריפולי, כחלק מהמאמץ לעצור את התפשטות הנגיף בבתי הכלא.
ב-5 באפריל נפטר מחמוד ג'יבריל, בן 68, שעמד בראש מועצת המעבר הלאומית הבינלאומית בשנת 2011 לאחר שאושפז בבית החולים ב-21 במרץ.
ב־6 באפריל, כוחות בפיקודו של ח'ליפה חפתר פתחו בפיגוע רקטות גראד נגד בית החולים הכללי אל ח'דרה, אחד מבתי החולים הגדולים של טריפולי, הם פצעו שישה עובדי בריאות ופגעו באופן משמעותי בבית החולים, בו 300 חולים.
זו הייתה הפעם השלישית שהכחות של הפטר תקפו מתקנים רפואיים במהלך המצור המוגבר שלהם על טריפולי.
מגפת הקורונה התפרצה לראשונה בליבריה במרץ 2020.
מגפת הקורונה פרצה בלסוטו ב-13 במאי 2020.
לפני ההתפרצות בה, הייתה לסוטו המדינה האחרונה באפריקה שלא דווח בה על מקרים של הנגיף.
ללוסטו לא הייתה יכולת לבצע בדיקה של הנגיף, וכך על מנת למנוע את התפשטותו של הנגיף, סגרה הממשלה את גבולה עם דרום אפריקה.
ב־18 במרץ הכריזה הממשלה על מצב חירום לאומי אף על פי שלא היו מקרים מאושרים של הנגיף, וסגרה את בתי הספר עד 17 באפריל.
הנוסעים המגיעים למדינה היו אמורים להיכנס לסגר ביתי במשך 14 יום.
ראש הממשלה טום טבאנה הודיע על סגר של שלושה שבועות מחצות של 29 במרץ.
לסוטו החלה לשלוח את הדגימות של הנגיף למכון הלאומי של דרום אפריקה למחלות לצורכי בדיקה של הנגיף.
מגפת נגיף הקורונה התפרצה במאוריטניה במרץ 2020.
מגפת הקורונה התפרצה במאוריציוס במרץ 2020.
ב-19 במרץ 2020, הודיע ראש הממשלה של מאוריציוס כי המדינה תיכנס לסגר למשך שבועיים החל מהשעה 6:00 בבוקר ב-20 במרץ 2020. במהלך הסגר יפעלו רק השירותים החיוניים (משטרה, בתי חולים, מרפאות פרטיות, כבאים) ופעילויות כלכליות מסוימות (חנויות, בנקים, סופרמרקטים, מאפיות, בתי מרקחת) ושירות מינימלי של תחבורה ציבורית.
ממשלת מאוריציוס קיבלה את עזרתם של מספר מלונות ברחבי האי בשביל לשים בהם בסגר אנשים שצריכים להיות בבידוד.
ב-24 במרץ 2020, הודיע ראש הממשלה כי המדינה תהיה תחת עוצר מוחלט עד 31 במרץ 2020, כאשר רק שירותים חיוניים כמו משטרה, בתי חולים, מרפאות פרטיות, כבאים ובנקים יהיו פתוחים.
כל שאר הפעילויות ייאסרו במהלך תקופת העוצר.
הוא הודיע כי גם כל המרכולים, החנויות והמאפיות ייסגרו עד 31 במרץ 2020.
ב-25 במרץ 2020, הודיע שר האוצר על חלוקה של 35,000 חבילות מזון למשפחות נזקקות.
ב-30 במרץ 2020 הודיע ראש הממשלה מר פראווינד קומאר ג'וגנאוט כי העוצר שהחל ב-23 במרץ, יוארך עד 15 באפריל 2020. הוא גם הודיע כי סופרמרקטים, למעט מאפיות, יתחילו לפעול החל מ-2 באפריל 2020. הלקוחות יורשו להיכנס לסופרמרקטים לפי הסדר האלפביתי של שמם במהלך ימים ספציפיים.
על הלקוחות יהיה חובה להביא את תעודת הזהות הלאומית שלהם, ללבוש מסכות ומוצרים חיוניים בסיסיים יוגבלו לשלוש יחידות לאדם.
ב-3 באפריל 2020, תרם האיחוד האירופי 11.3 מיליון רופי מאוריציני לקרן הסולידריות Covid-2019. נכון ל-3 באפריל 2020, נאספו 28,025,759 רופי מאוריציני.
ב-5 באפריל 2020, שר החוץ הודיע כי 231 טון ציוד רופאי, כולל מסכות, סרבלים ואביזרי מיגון אחרים יגעו לצוותי הבריאות יגיעו למאוריציוס החל מ-10 באפריל 2020.
ב-9 באפריל 2020 הודיע ראש הממשלה, פראווינד קומאר ג'וגנהוט כי הסגר יוארך עד ל-4 במאי 2020.
ב-13 באפריל 2020, חברת IBL בע"מ השיקה את ה-COVID-19 HealthBot, צ'אט בוט המאפשר למשתמשים לדעת אם יש להם תסמינים של הנגיף.נכון ל..
מגפת הקורונה התפרצה במאלי במרץ 2020.
גפת נגיף הקורונה התפרצה במדגסקר במרץ 2020.
מגפת נגיף הקורונה התפרצה במוזמביק במרץ 2020
מגפת נגיף הקורונה הגיעה למיוט ב-27 בדצמבר 2019.
מגפת נגיף הקורונה התפרצה במלאווי ב-2 באפריל 2020.
מגפת הקורונה, בה חלו רבים במחלת נגיף הקורונה במצרים, התפשטה אל המדינה באמצע פברואר 2020.
מגפת הקורונה התפשטה למרוקו ב-2 במרץ 2020. שני מקרי ההידבקות הראשונים במרוקו פורסמו ב-2 במרץ 2020.
מגפת נגיף הקורונה הגיע לסודאן ב-13 במרץ 2020.
מגפת נגיף הקורונה התפרצה בסנגל ב-2 במרץ 2020.
ב־23 במרץ הכריזה סנגל על מצב חירום.
מגפת הקורונה התפרצה בקמרון במרץ 2020.
מגפת הקורונה התפשטה לתוניסיה ב-2 במרץ 2020. מקרה ההידבקות הראשון בתוניסיה פורסם ב-2 במרץ 2020.
ב־18 במרץ 2020 נרשמה ירידה של 14.2% בשוק המניות של תוניסיה.
ב־21 במרץ 2020 סיים מדד הדגל של הבורסה בתוניס בירידה של 7.3%.
מגפת הקורונה התפרצה לראשונה ביבשת אמריקה הצפונית ב-21 בינואר 2020. ב-5 במאי 2023 הודיע ארגון הבריאות העולמי כי מגפת הקורונה כבר אינה מצב חירום עולמי, בשל ירידת שיעור התמותה העולמי מהמחלה לכ-3,500 בני אדם בשבוע בחודש הקודם.
מקרים של הדבקות לפי מדינה
ב-11 במרץ 2020 אושרו שלושת מקרי ההידבקות בנגיף הקורונה הראשונים בקובה.
האנשים שנבדקו והתגלו כחולים בנגיף הקורונה היו שלושה תיירים איטלקיים.
הם הוחזקו בבידוד במכון לרפואה טרופית של פדרו קורי בעיר הבירה של המדינה, הוואנה.
ב-13 במרץ באותה השנה, פורסם מקרה הידבקות נוסף.
ב-17 במרץ 2020, פורסם באופן רשמי כי יש שבעה מקרי הידבקות במדינה.
ב-18 במרץ מספר המקרים המאושרים עלה ל-10 תוך שאושר מקרה המוות הראשון: איטלקי בן 61 שהיה לאחד משלושת החולים הראשונים במדינה.
ב-20 במרץ מספר הנדבקים עלה ל-21. כמו כן, הוכרז כי קובה תגביל את הכניסה לאזרחים זרים החל מ-24 במרץ.
רק תושבים קובניים יהיו רשאים להיכנס למדינה, כל עוד הם לא היו מחוץ לקובה יותר מ-24 חודשים; כמו גם הזרים המתגוררים באי.
ב-22 במרץ 2020, הודיע משרד הבריאות על 10 מקרי הדבקות חדשים, מספר החולים במדינה עלה ל-35.
ב-23 במרץ הודיע משרד הבריאות על 5 חולים חדשים, מספר החולים במדינה עלה ל-40.
ב-24 במרץ הודיעה ממשלת קובה כי היא אוסרת על אזרחיה לעזוב את שטחי המדינה, הכריזה על סגירת בתי הספר, והשביתה את התחבורה הציבורית הבין-עירונית, במטרה למנוע את התפשטות מגפת הקורונה.
בבוקר אותו יום עלה מספר החולים במדינה ל-48. למחרת, זינק מספר החולים ל-57.
ב-26 במרץ עלה מספר החולים ל-67, דווח על מקרה מוות ראשון במדינה כתוצאה מהנגיף.
ב-3 באפריל, דווח על 269 חולים, 6 מתים ו-15 מבריאים במדינה.
התפרצות נגיף הקורונה באירופה החלה ב-21 בינואר 2020, כאשר תיירים סיניים הנושאים את נגיף הקורונה הגיעו לבורדו, צרפת.
בסוף מרץ היה נראה שהמרכז החדש של המגפה יהיה באירופה, עם קצב הכפלת החולים כל 3–4 ימים.
ב-17 במרץ כבר הגיע הנגיף לכל מדינה באירופה, עם לפחות חולה אחד ומת אחד (פרט לוותיקן).
יום לאחר מכן הוכנסו כ-250 מיליון איש להסגר.
ב-24 במאי הפכה מונטנגרו למדינה הראשונה ללא חולים, אך המצב החזיק מעמד כארבעים וארבעה יום בלבד.
השתתפות בתוכנית היא ולנטרית ותשתמש בבדיקות אנטיגן מהירות.
בהמשך הודיע הממשלה שיוטל סגר מלא לאחר חג המולד, 26 בדצמבר, 11 יום אחרי ההקלות.
מגפת הקורונה התפשטה לאוקראינה ב-3 במרץ 2020 כאשר דווח על המקרה המאושר הראשון במחוז צ'רנוביץ.
ב-25 במרץ, הרשויות באוקראינה הודיעו כי כל גבולות המדינה, היבשתיים והאווירים, ייסגרו החל מ-27 במרץ בעקבות התפשטות הנגיף.
המקרים הראשונים של המחלה באיטליה אושרו ב-31 בינואר 2020, כאשר שני תיירים סינים ברומא נבדקו ונמצאו חולים ב-SARS-CoV-2.
מספר החולים הגדול הקשה על מערכת הבריאות באיטליה לטפל בהם באופן יעיל.
באמצע אוגוסט, אחרי תקופה של הקלות, הוטלו הגבלות בשל עליה בתחלואה.
לומברדיה, פיימונטה, עמק אוסטה וקלבריה, "אזורים אדומים", היה על התושבים להישאר בתוך היישוב שלהם, והותר להם לצאת רק לעבודה, ללימודים, לבריאות או לסיבות חיוניות.
מגבלות פחות חמורות הושמו ב"אזורים הכתומים" של פוליה וסיציליה, בעוד שאר המדינה הוכרזה כ"אזור הצהוב", עם כמה הגבלות.
תלמידים הצטרכו ללמוד מרחוק בחטיבת הביניים ומעלה באזורים האדומים, בעוד שרק תיכונים חויבו באזורים אחרים.
אברוצו, קמפניה, טוסקנה, דרום טירול ועמק אוסטה סווגו כ"אזורים כתומים" ושאר 16 האזורים והמחוז האוטונומי טרנטו הוכרזו כ"אזורים צהובים".
ב-2 לחודש, הוגבל מעבר בין אזורים מ-21 לחודש עד 6 בינואר 2021. וכן הוגדרה מגבלת נסיעה מחוץ לעיר בימי החגים הנוצריים.
ראש ממשלת אנדורה, שאווייר אספוט הודיע כי כל מוסדות הציבור ייסגרו למשך שבועיים מלבד אלה המספקים שירותים חיוניים כמו תחנות דלק וחנויות פארם.
ב-28 בינואר דיווחה גרמניה על מקרה ראשון של הידבקות בנגיף הקורונה בשטחה.
ב-6 מאי, הודיעה מרקל על שורה של הקלות חדשות: כל החנויות יפתחו וגם המסעדות, בתי ספר יחזרו בהדרגה, הותר להיפגש עם אנשים שלא גרים באותה דירה.
ב-5 בינואר הוחמר הסגר במוקדי התפרצות.
בדצמבר הוטל סגר חלקי ב-38 עיריות שונות, כולל קופנהגן, ארהוס, אודנסה וחלקים משלן.
ב-1 יולי, הוחלט שסאונות, בתי ספר לנמלים וחדרי כושר יוכלו להיפתח מחדש, וגם ספורט תחרותי יחודש.
בחודש דצמבר 2020 הוטל סגר.
נוסף גם עוצר לילי ב-21 בינואר 2021.
ב-11 במרץ דווח כי שרת הבריאות הזוטרה של בריטניה, נדין דוריז, נדבקה בנגיף הקורונה ושהתה בבידוד ביתי.
ב-20 במרץ הודיע ראש ממשלת בריטניה בוריס ג'ונסון על סגירת בתי הקפה, המסעדות, הברים, בתי הקולנוע, התיאטראות, המועדונים ומכוני הכושר בכל רחבי הממלכה.
ב-25 במרץ דיווח בית המלוכה בבריטניה כי יורש העצר הנסיך צ'ארלס נדבק בנגיף הקורונה.
ב-27 במרץ דווח כי ראש ממשלת בריטניה, בוריס ג'ונסון, נדבק ואובחן כחולה בנגיף הקורונה, וכי הוא נכנס לבידוד בדאונינג 10. מספר שעות לאחר מכן, דווח כי גם שר הבריאות הבריטי, מאט הנקוק, נדבק בנגיף הקורונה.
בראשית אפריל התפטרה הממונה על מערכת הבריאות בסקוטלנד, לאחר שתועדה פעמיים מפירה את הנחיות הבריאות.
ב-13 באפריל דווח כי ראש הממשלה, בוריס ג'ונסון החלים מנגיף הקורונה לאחר ששוחרר מטיפול נמרץ בבית החולים.
ב-28 באפריל, ציינו דקת דומייה לזכר אנשי הרפואה שעמדו בחזית המאבק בקורונה אך נדבקו בנגיף ומתו בסופו של דבר.
שר הבריאות הבריטי מאט הנקוק אמר שלפחות 82 מאנשי שירות הבריאות הלאומי (NHS) מתו מסיבוכי הנגיף, בנוסף ל-16 עובדים בשירותי הרווחה.
הרכבת התחתית של לונדון והאוטובוסים בבירה עצרו מלכת.
בניגוד לצרפת ולמדינות רבות אחרות באירופה, בבריטניה לא פורסמה בסוף אפריל "אסטרטגיית יציאה" מהסגר.
ג'ונסון אמר כי לא יהיה מוכן להסתכן בהקלות מוקדמות מדי שעלולות להביא גל שני של התפרצות.
המדינה, הוא אמר בנאום ראשון מאז שאושפז בבית חולים ושוחרר, נמצאת ב"סיכון הגבוה ביותר" בשלב זה, אף שהיא יוצאת כעת מ"השלב הראשון של המשבר".
ב-29 ביוני, הוטל הסגר המקומי הראשון אחרי ההקלות.
לפי שר הבריאות, עשרה אחוזים מהחולים בממלכה אותרו בלסטר.
אחרי חודש, ג'ונסון הציג תוכנית שקבעה את גובה ההחמרות באזורים השונים לפי רמת התחלואה.
התוכנית הממשלתית נכנסה לתוקף באנגליה.
בשאר מדינות הממלכה היו תקנות אחרות, לעיתים נוקשות אף יותר.
בשתי הערים הגדולות ביותר בסקוטלנד, גלאזגו ואדינבורו, הברים נסגרו לתקופה של 16 ימים כדי למתן את התפשטות הנגיף.
בסוף אוקטובר, הוחלט על סגר באנגליה.
ג'ונסון הנחה את האזרחים להישאר בבתיהם מ-5 בנובמבר ועד תחילת דצמבר, אך בתי הספר והאוניברסיטאות יישארו פתוחים.
בסקוטלנד לא הוטל סגר ארצי והוחלט לקבוע מגבלות אזוריות המבוססות על שלבים (0 עד 4).
השלבים שהיו באותה העת בין 1 ל-3.
לקראת אמצע דצמבר, באנגליה הייתה ירידה כללית בשיעור ההדבקות, אך נרשמה עלייה בלונדון (שעלתה בהמשך לרמה הגבוהה ביותר במגבלות) ואולי גם החלה עלייה גם במזרח אנגליה.
שיעור ההדבקה עלה בווילס אך נשאר יציב בסקוטלנד, וצפון אירלנד המשיכה לחוות ירידה.
כעבור עשרה ימים, היו יותר חולים מאושפזים בבתי החולים מאשר בשיא בגל הראשון.
התמותה היומית לא הגיעה לשיא בעת ההיא.
היו מקומות בממלכה שאנשים טופלו באמבולנסים מפאת חוסר מקום בטיפול נמרץ.
למחרת נוספו מגבלות באזורים 78 אחוז מהתושבי אנגליה היו בסגר.
ברוב אנגליה, בתי הספר היסודיים נשארו פתוחים.
כאשר החל משבר הקורונה היה "חסינות העדר" לרעיון המרכזי שעמד בתוכנית של הממשלה הבריטית למיגור המגפה: הממשלה הבריטית שקלה, מתוך הבנה שאי אפשר יהיה למגר את הנגיף בקרוב, לאפשר לרוב האוכלוסייה להידבק בנגיף הקורונה, וכך לפתח חסינות לו לקראת התפרצויות נוספות שלו שצפויות בעתיד.
במסגרת התוכנית הזו, הכוונה היא להשקיע מאמץ מיוחד בהגנה על האוכלוסיות הפגיעות ביותר לנגיף, כגון קשישים ובעלי מחלות רקע, אבל להשאיר לגופם של שאר הבריטים, הצעירים יותר והבריאים, לנצח את הנגיף בעצמו.
בעקבות הערכות אלה, ובעקבות הביקורת שנמתחה על מדיניות זו, החליטה בריטניה לאמץ את אותן מגבלות שאומצו על ידי רוב מדינות העולם, בניסיון למגר את ההתפשטות חסרת התקדים של הנגיף.
ב-1 באפריל דווח בבריטניה כי מארגני אליפות ווימלבדון בטניס הודיעו על ביטולה, לראשונה תחרות זו מתבטלת מאז מלחמת העולם השנייה, לאור התפשטות נגיף הקורונה ותדחה ליוני 2021.
ביולי 2020 אוניברסיטת אוקספורד וחברת אסטרהזניקה הודיעו כי הגיעו לשלב השלישי בפיתוח חיסון לנגיף.
החיסון שפותח לא רק מעלה את הנוגדנים בגוף שאמורים לנטרל את נגיף הקורונה במקרה הדבקה, אלא גם מעודד יצירת תאי T, שפועלים ישירות נגד הנגיף שחדר לגוף.
החיסון שקרוי AZD1222, מבוסס על גרסה מוחלשת של נגיפים הגורמים לתסמיני הצטננות בשימפנזים, יחד עם החומר הגנטי של אחד מחלבוני נגיף ה-COVID-19 והוא נחשב לאחד החיסונים היעילים שנמצאים בפיתוח.
בהמשך הודיעו על ביצוע מחדש של הניסוי.
ב-2 בדצמבר בריטניה הפכה למדינה המערבית הראשונה שאישרה חיסון, של חברת פייזר.
הוזמנו חיסונים מעוד 5 חברות (אנ') שהיו בשלבים של ניסוי קליני.
עד 23 בינואר 2021, כמעט שישה מיליון בני אדם קיבלו את אחת משתי המנות הראשונות.
שר הבריאות מט הנקוק אמר כי שלושה רבעים מבני ה-80 ומעלה במדינה קיבלו את החיסון, וכך גם שלושה רבעים מדיירי בתי האבות, ובסך הכול ניתנו 5.9 מיליון מנות.
גורמי הבריאות בבריטניה רצו לחסן 15 מיליון איש, כולל את כל בני ה-70 ומעלה, עד 15 בפברואר.
ב-29 בפברואר הודיעה לוקסמבורג על מקרה ראשון של הדבקה בנגיף הקורונה בשטחה.
מדובר בגבר שחזר למדינה מאיטליה דרך שרלרואה, בלגיה הוא דיווח על עצמו ליחידה לפיקוח סניטרי ונמצא כרגע בהסגר בבית החולים המרכזי דה לוקסמבורג בעיר לוקסמבורג.
ב-12 במרץ הודיע משרד הבריאות הלוקסמבורגי הודיע על סגירת כל בתי הספר ברחבי המדינה מ-16 במרץ עד 27 במרץ.
ב-13 במרץ הודיעה לוקסמבורג על מקרה מוות ראשון בשטחה כתוצאה מהידבקות בנגיף הקורונה.
הקורבן, הוא גבר בן 93 אשר היה נתון במצב קריטי.
ב-15 במרץ הודיעה לוקסמבורג על סגירת כל המסעדות והברים וחנויות אשר לא מוכרות מזון ברחבי המדינה.
הבנקים, הדואר וחנויות המספקות מזון לבעלי חיים יישארו פתוחים.
בנוסף על כך, נקבע כי האוטובוסים לא יפתחו את דלתות הכניסה שלהם וכי הנוסעים יצטרכו לעלות דרך הכניסה האחורית של האוטובוס, ושורת המושבים הקדמית בכל האוטובוסים נחסמה פיזית באמצעות סרט או שרשראות.
ב-19 במרץ הודיע ראש ממשלת לוקסמבורג, קסאבייה בטל על מצב חירום לאומי בכל רחבי המדינה למשך שלושה חודשים עקב התפרצות נגיף הקורונה.
ב-31 בינואר עדכן משרד החוץ של לטביה את אזהרות המסע ליעדי העולם וקרא לנוסעים שלא לנסוע לחוביי ולשקול את הצורך לנסוע לסין באופן כללי.
כמו כן, המליץ משרד החוץ לכל מי שחוזר מסין וחווה תסמינים של נגיף הקורונה לפנות לייעוץ רפואי ומידע אודות נסיעתם ואנשי הקשר שלהם.
ב-2 במרץ הודיעה לטביה על מקרה ראשון של הדבקה בנגיף הקורונה בשטחה.
מדובר באישה שחיה בריגה, אשר נסעה ממילאנו, שבאיטליה למינכן, שבגרמניה ואז חזרה לריגה ב-29 בפברואר.
ב-12 במרץ הודיע ראש ממשלת לטביה, ארטורס קרישיאניס קרינש על מצב חירום לאומי בכל רחבי המדינה וכי החל מ-13 במרץ ועד 14 באפריל מפגשים ציבוריים גדולים עם מעל ל-200 איש ייאסרו, כל בתי ספר נסגרו ועברו ללימוד בשיטה של למידה מרחוק, יחד עם המלצות בטיחות נוספות.
ב-19 במרץ הדגיש הרופא הראשי של המרכז להדבקות בזיהומים בלטביה באיבה רוזנטלה את חשיבות הישארותם וכניסתם של אנשים אשר חוזרים ממדינות זרות לבידוד עצמי והזהיר כי אף על פי שהמצב בלטביה יציב כרגע זה עשוי להיות ה"שקט שלפני הסערה".
ב-29 במרץ אימצה הממשלה מספר תקנות מחמירות.
בראש ובראשונה, כל האנשים חייבים לשמור על מרחק של 2 מטר ולקיים אמצעי בטיחות אפידמיולוגיים באירועים פרטיים וציבוריים, כמו גם במהלך פעילויות ציבוריות פנים וחוץ.
קיים חריג לאנשים המתגוררים באותו משק בית או הורים וילדיהם הקטינים אם הם אינם גרים באותו משק בית.
מגבלות חדשות אוסרות גם על כל הסדרים הפרטיים (למעט הלוויות), אירועים ציבוריים, מפגשים, תהלוכות, כלונסאות, ספורט מקורה ופעילויות דתיות.
מקומות המסחר וההסעדה הציבורית רשאים להחזיק יותר אנשים תוך שמירה על מרחק של 2 מטר ושמירה על אמצעי הבטיחות.
קיימת עדיפות על אספקת פריטים רפואיים למטרות לאומיות או זכות הממשלה לבקש מידע ממפעילי תקשורת אלקטרונית על אנשים ספציפיים לצורך בירור אפידמיולוגי.
ב-3 באפריל הודיעה לטביה על מקרה מוות ראשון בשטחה כתוצאה מהדבקה בנגיף הקורונה.
הקורבן, היא אישה בת 99 אשר שהתה במרכז האינפקטולוגי הלטבי של בית החולים האוניברסיטאי הקליני המזרחי.
ב-7 באפריל, החליט קבינט השרים להאריך את מצב החירום הלאומי בחודש נוסף עד 12 במאי עם אותן ההגבלות.
ב-26 בפברואר הכריזה ליטא על מצב חירום לאומי ברחבי המדינה כאמצעי מניעה נגד התפשטות של נגיף הקורונה.
ב-28 בפברואר הודיעה ליטא על מקרה ראשון של הדבקה בנגיף הקורונה בשטחה.
מדובר באישה בת 39 שחזרה למדינה מוורונה, שבאיטליה לאחר ביקור עסקים בה.
היא אושפזה בבית חולים בעיר שיאוליאי.
ב-16 במרץ הורתה ממשלת ליטא על הסגר בכל רחבי המדינה.
כל המפגשים הפרטיים והציבוריים נאסרו.
כל החנויות והעסקים למעט חנויות מכולת, בתי מרקחת ובתי מרקחת וטרינריים נסגרו.
כל המסעדות והברים נסגרו, וניתנה אפשרות לטייק-אווי.
גבולות המדינה נסגרו לכניסת אזרחים זרים, למעט לצורך העברת מטענים ותובלה מיוחדת.
כל נסיעות נוסעים בינלאומיות היוצאות נאסרו.
ההסגר נקבע עד 30 במרץ.
הרכבות הליטאיות גם עצרו את כל שירותי הרכבות הבינלאומיות למשך זמן ההסגר.
ב-19 במרץ החליטה ממשלת ליטא להדק את ההסגר הכללי במדינה.
נאסר על אנשים להתאסף בקבוצות הגדולות מחמישה אנשים במרחב הציבורי.
מגרשי משחקים ישמשו רק ילדים ממשפחה אחת בפעם אחת, הגישה לפארק הלאומי הוגבלה באופן קשה כדי למנוע זרם של אנשים.
ב-20 במרץ הודיעה ליטא על מקרה מוות ראשון בשטחה כתוצאה מהידבקות בנגיף הקורונה.
הקורבן, היא אישה בת 83 מאוקמרגה.
העובדה כי היא חלתה בנגיף הקורונה נודעה רק לאחר מותה.
ב-4 באפריל החליטה ממשלת ליטא לסגור גבולותיה המשותפים עם בלארוס ורוסיה להסעת נוסעים, והשאירה רק שני מחסומים פתוחים (עם פולין ולטביה) לאזרחים חוזרים, עוברים זרים ובעלי אשרות או אשרת עבודה.
ב-8 באפריל החליטה ממשלת ליטא להאריך את הסגר הארצי עד ל-27 באפריל והוטלה דרישה חובה ללבוש מסכות מגן בשטחים ציבוריים החל מ-10 באפריל.
בין התאריכים 10 באפריל עד 13 באפריל, במהלך סוף השבוע של חג הפסחא, יוטלו מגבלות על כניסה לעיירות וערים של המדינה על ידי תושבים.
ב-11 בפברואר הקימה ממשלת ליכטנשטיין צוות אשר נקרא "נגיף הקורונה החדש COVID-19", שבראשו עמד חבר מועצת הממשלה מאורו פדרציני שתפקידו לפקח על ההתפתחויות הקשורות לנגיף הקורונה ולתאם את האמצעים הנחוצים עבור ליכטנשטיין.
ב-26 בפברואר הודיעה ממשלת ליכטנשטיין כי המדינה נמצאת בכוננות גבוהה למקרים אפשריים של נגיף הקורונה, אם כי עד כה לא התקבלו דיווחים מאושרים.
ב-3 במרץ הודיעה ליכטנשטיין על מקרה ראשון של הדבקה בנגיף הקורונה בשטחה.
מדובר בצעיר שהיה בקשר עם חולה מאומת בשווייץ.
הוא פיתח תסמינים והפנה את עצמו לבית החולים הממלכתי שם אושר כי הוא חולה בנגיף הקורונה.
כעת הוא מבודד בבית החולים הממלכתי.
ב-16 במרץ הטילה ממשלת ליכטנשטיין הגבלות משמעותיות על חיי החברה בליכטנשטיין, כמו הגבלת אירועים ואיסורים על פעילויות בידור ופנאי להאטת התפשטות נגיף הקורונה במדינה.
ב-17 במרץ הוחלט על איסור כללי על אירועים וסגירות נוספות וב-20 במרץ דווח על צמצום נוסף של המגעים החברתיים.
ב-6 באפריל הודיעה ליכטנשטיין על מקרה מוות ראשון בשטחה כתוצאה מהידבקות בנגיף הקורונה.
הקורבן, הוא אדם קשיש שהתגורר בבית אבות בשאן והיה מבודד במקום.
ב-7 במרץ הודיעה מולדובה על מקרה ראשון של הדבקה בנגיף הקורונה בשטחה.
על פי משרד הבריאות המולדובי, מדובר באישה בת 48 שחזרה למדינה במטוס ממילאנו, שבאיטליה והיא מטופלת בבית חולים בקישינב.
ב-10 במרץ הודיעה מולדובה כי היא אוסרת על כניסת אזרחים זרים ממדינות אשר נגועות בנגיף הקורונה.
ב-11 במרץ הודיעה מולדובה על סגירת כל בתי הספר, גני הילדים, הקולג'ים והאוניברסיטאות בכל רחבי המדינה למשך שבועיים.
ב-13 במרץ הודיעה הנציבות הארצית הלא-רגילה לבריאות הציבור במולדובה על קביעת קוד התראה אדום ברמה הלאומית בהקשר למצב האפידמיולוגי הקשור לנגיף הקורונה.
ב-15 במרץ הודיע ראש ממשלת מולדובה, יון צ'יקו כי מדינתו משהה החל מ-17 במרץ את כל הטיסות הבינלאומיות לשטחה.
ב-17 במרץ הכריז הפרלמנט המולדובי על מצב חירום לאומי על כל רחבי שטחה של מולדובה לתקופה של 60 יום - עד 15 במאי 2020.
ב-18 במרץ הודיעה מולדובה על מקרה מוות ראשון בשטחה כתוצאה מהידבקות בנגיף הקורונה.
הקורבן, היא אישה בת 61 שחזרה למדינה לאחר שביקרה באיטליה.
ב-13 במרץ הודיעה מונטנגרו כי היא סוגרת את כל בתי הספר ברחבי המדינה למשך שבועיים, אסרה התקהלויות והתכנסויות, ואסרה על הגעת ספינות לנמלים האדריאטיים, במאמץ לרסן את תחילת התפרצות הנגיף.
ב-16 במרץ הודיעה מונטנגרו כי החל מ-17 במרץ היא תאסור כניסת אזרחים זרים למדינה אלא אם הם תושבי קבע או מביאים סחורה.
בנוסף, הורתה ממשלת מונטנגרו על כל המועדונים, המסעדות והברים בכלי רחבי המדינה לסגור את שעריהם, כמו גם אולמות משחקים ומכוני כושר ייסגרו למשך שבועיים לפחות.
משלוחי אוכל יישארו פתוחים וימשיכו לפעול.
ב-17 במרץ הודיעה מונטנגרו על שני מקרים ראשונים של הדבקה בנגיף הקורונה בשטחה.
שתי נשים ילידות 1948 ו-1973, אחת מהן גרה בעיר בירה פודגוריצה, השנייה גרה באולצין.
אחת הנשים משני המקרים הראשונים הגיעה 12 יום קודם לכן מארצות הברית.
השנייה הגיעה מספרד והייתה תחת פיקוח רפואי.
ב-22 במרץ הודיעה מונטנגרו על מקרה מוות ראשון בשטחה כתוצאה מהדבקה בנגיף הקורונה.
הקורבן, הוא גבר בן 65 מהעיירה המונטנגרית הרצג נובי אשר ביקר בסרביה, ומת בבית החולים בעיר הבירה פודגוריצה.
ב-24 במרץ הטילה ממשלת מונטנגרו עוצר על העיר טוצי לאחר שדווח קודם לכן על 15 מקרים של הדבקה בנגיף הקורונה.
טוצי היא העיר הראשונה במונטנגרו שהוכנסה להסגר מוחלט במגפה עם שירותים חיוניים בלבד המותרים לפעול.
ב-29 בפברואר הודיעה מונקו על מקרה ראשון של הדבקה בנגיף הקורונה בשטחה.
מדובר בגבר אשר טופל בבית החולים המרכזי הנסיכה גרייס ואז הועבר לבית החולים של אוניברסיטת ניס בצרפת.
ב-14 במרץ הודיעה ממשלת מונקו על סגירת כל המשתלות, חדרי כושר, פארקים, אנדרטאות ובתי ספר.
בנוסף הקונצרט של סנט פטריק הושהה.
ב-16 במרץ דווח כי שר המדינה של מונקו, סרז' טל אובחן ונמצא חיובי לנגיף הקורונה.
בכך הפך לראש הממשלה הראשון שאובחן חולה בנגיף הקורונה.
ב-19 במרץ דווח כי נסיך מונקו, הנסיך אלבר השני נבדק ואובחן חולה בנגיף הקורונה.
בהמשך הוא דחה את הטענה שהוא הדביק את הנסיך הבריטי, הנסיך צ'ארלס באירוע שבו נכחו השניים בלונדון ב-10 במרץ.
באותו יום, דווח כי מרוץ המכוניות, הגרנד פרי מונקו בוטל לאחר שהמארגנים לא הצליחו למצוא תאריך חדש עבור המירוץ מעבר ללוח הזמנים המתוכנן ב-24 במאי, זו הפעם הראשונה מאז שנת 1954 שמירוץ זה לא יתקיים.
ב-28 במרץ הודיעה מונקו על מקרה מוות ראשון כתוצאה מהידבקות בנגיף הקורונה.
הקורבן אושפז בטיפול נמרץ ביום רביעי, 25 במרץ, בבית החולים המרכזי הנסיכה-גרייס.
אחוז הבדיקות לנפש במונקו הוא הגבוה בעולם, כאשר עשתה 38 אלף בדיקות ל-39 אלף תושבי עיר המדינה (כמעט כולה).
במהלך מגפת הקורונה, התגלה מקרה ראשון במלטה ב-7 במרץ 2020, לאחר שנערה איטלקייה בת 12 נמצאה חיובית.
לאחר מכן, גם הוריה נתגלו חיוביים ביחס לווירוס.
מקרים נוספים נמצאו מאוחר יותר.
נכון ל-26 במרץ 2020 ישנם במלטה כ-134 חולים, שניים מהם הבריאו.
ב-24 בינואר, העריך המפקח המלטזי על בריאות הציבור שקיים סיכוי קטן להתפרצות במדינה, מאחר שאין טיסות ישירות בין מלטה לסין.
עובדי נמל וספינות מלטזים התנגדו לפריקת מטענים איטלקיים, עד שיבדקו וינוקו על ידי הצוותים התברואתיים.
איגוד המורים המלטזי המליץ שלא לבדוק שיעורי בית של תלמידים אשר לא מרגישים בטוב.
רבים ממקומות העבודה ביקשו מאנשי הצוות שלהם שביקרו באיטליה להישאר בבתיהם, וכן להימנע מכל ביקור לא הכרחי באיטליה.
ב-11 במרץ, הוחל איסור נסיעה לגרמניה, צרפת, ספרד, ספרד ושווייץ, בנוסף לאיסור הנסיעה לאיטליה.
בנוסף, האיסור קבע שכל אדם החוזר מאחת מהמדינות הללו מחויב בבידוד.
עבירה על החוק תגרור קנס של 1,000 אירו.
ב-16 במרץ, הממשלה המלטזית הודיעה על הנחיות חדשות: יסגרו כל המסעדות, הברים, הגימנסיות, המועדונים, בתי הקולנוע ומקומות מפגש לבינגו.
הקנס על עברה על החוק עלה ל-3,000 יורו.
כמו כן, כל אזרחי מלטה אשר נמצאים מחוץ למלטה, נקראו לחזור למדינה באופן מיידי.
כל התיירים הונחו לעזוב גם כן באופן מיידי.
ב-19 במרץ ראש הממשלה הציג תוכנית סיוע בסך 2 מיליארד יורו, כולל סיוע מיוחד לתושבי האי גוזו.
ב-20 במרץ בלילה נכנס לתוקפו החוק שכל טיסות הנוסעים יבוטלו.
משרד החוץ ויחסי אירופה קרא שיעזור לכל המלטזים לחזור לארצם.
זאת ועוד, הבידוד ל-14 ימים יחול על כל אזרח או תייר שיגיע למלטה, לא משנה מאין הגיע.
מ-23 במרץ בשעה 8 בערב, נאסרו פתיחתם של כל החנויות שאינן הכרחיות: חנויות לממכר בגדים, תכשיטים, צעצועים, משחקי מחשב, ספרים, אלקטרוניקה, מספרות, מכוני יופי, מכוני קעקועים ועוד.
ב-26 בפברואר הודיעה מקדוניה הצפונית על מקרה ראשון של הדבקה בנגיף הקורונה בשטחה.
מדובר באישה בת 49 אשר חזרה למדינה לאחר ביקור של שבועיים אצל קרובי משפחה באיטליה היא הייתה חולה במשך שבועיים ונבדקה בתחילה וטופלה במוסד בריאות באיטליה.
מיד לאחר חזרתה למקדוניה הצפונית, היא הועברה היישר למרפאת מחלות זיהומיות בסקופיה.
ב-10 במרץ הודיעה מקדוניה הצפונית על סגירת כל בתי הספר, גני הילדים והאוניברסיטאות בכל רחבי המדינה למשך שבועיים.
בנוסף על כך, פרסמה המדינה אזהרת מסע ואסרה נסיעה למדינות אשר נפגעו מאוד מהנגיף (כמו: סין, דרום קוריאה, איטליה, גרמניה, צרפת ועוד), אסרה על קיום אירועים ציבוריים וסגרה את כל אירועי הספורט לציבור.
ב-13 במרץ הכריזה ממשלת מקדוניה הצפונית על מצב חירום בעיריות דבאר וצנטר זופה .
כל התנועה בתוך ומחוץ לשתי הערים בהסגר נאסרה, ורק אנשים שגרים במקום הורשו לחזור לביתם.
בהמשך קיבל הנשיא פנדרובסקי החלטה על להתסייע בצבא באזורים הנגועים בדבאר ובצנטר זופה.
כמו כן הוכרז כי כניסתם של אזרחים זרים למדינה המגיעה מ"מדינות בסיכון גבוה" להדבקה בנגיף תתחיל להידחות.
ב-16 במרץ בגלל הגידול במספר המקרים, הן מקומית והן ברחבי העולם, החליטה ממשלת צפון מקדוניה לסגור את שני שדות התעופה הבינלאומיים בשטחה (סקופיה ואוחריד) ולאסור על זרים להיכנס למדינה.
האיסור אינו משפיע על דיפלומטים ואנשי רפואה (הנדרשים לקבל אישור ממשרד הפנים) ונהגי משאיות.
ב-17 במרץ החליטו מנהיגים פוליטיים לדחות את הבחירות המוקדמות לפרלמנט שנקבעו ל-12 באפריל עקב התפשטות נגיף הקורונה.
ב-18 במרץ הודיע ראש ממשלת מקדוניה הצפונית, אוליבר ספאסובסקי כי הממשלה שוקלת להכריז על מצב חירום לאומי במדינה, דבר שלא קרה מעולם.
מצב החירום הלאומי הוכרז רשמית על ידי נשיא מקדוניה הצפונית, סטבו פנדרובסקי בהמשך אותו יום ובעקבות אירוע זה, מאז פוטר הפרלמנט, זכתה הממשלה לסמכות חקיקה וביצוע.
ב-21 במרץ הטילה ממשלת מקדוניה הצפונית עוצר כאמצעי הגנה מפני התפרצות הנגיף.
העוצר יתקיים בכל יום, החל מ-22 במרץ מהשעה 9 בערב עד 6 בבוקר.
ב-22 במרץ הודיעה מקדוניה הצפונית על מקרה מוות ראשון בשטחה כתוצאה מהדבקה בנגיף הקורונה.
לדברי שר הבריאות הצפון מקדוני, ואנקו פיליפשה הקורבן היא אישה בת 57 אשר נפטרה בבית חולים בקומאנובו שנמצאת בצפון המדינה.
ב-26 בפברואר 2020 הודיעה נורווגיה על מקרה ראשון של הדבקה בנגיף הקורונה בשטחה.
מדובר באדם, אזרח המדינה, שחזר מביקור בסין.
ב-11 במרץ הודיעה נורווגיה כי היא אוסרת על קיום אירועים גדולים במדינה.
למחרת, הודיעה נורווגיה על מקרה מוות ראשון בשטחה כתוצאה מנגיף הקורונה.
כמו כן, הודיעה ממשלת נורווגיה על סגר כללי ברחבי המדינה החל מהשעה 6 בערב.
כל בתי הספר, האוניברסיטאות, גני הילדים, מספרות, חדרי כושר ברחבי המדינה למשך לפחות שבועיים.
התכנסויות ואירועי ספורט ותרבות נאסרו והוטלו מגבלות על מסעדות.
היא סגרה את ארבעת אתרי הנופש הגדולים והפופולרים המציעים חופשות סקי: טירסיל, הפג'ל, המסדל וקביטפג'ל, ואמרה כי על המועסקים לשמור על מרחק של לפחות מטר אחד מהשני.
ב-6 באפריל הודיע שר הבריאות כי ההתפרצות תחת שליטה ודועכת (מספר ההתרבות הבסיסי היה 0.7).
הממשלה פרסמה אסטרטגית יציאה שהתבססה על מספר ההתרבות הבסיסי.
ב-12 באוקטובר, במקביל להחמרות באוסלו ובמקומות מסוימים, היו הקלות באחרים.
בסוף אוקטובר, התקהלויות בחוץ הוגבלו ל-50 איש, מה שהפך החלטה קודמת לאפשר עד 200 איש, בעוד המספר המרבי שהותר להיפגש במסגרת פרטית הופחת מ-20 למשק בית שאירח לא יותר מ-5 אורחים.
ב-5 בנובמבר, עודדו את האזרחים לצמצם מגעים ויציאה מהבית.
התקהלויות הוגבלו: לא יותר מ-20 אנשים הורשו להשתתף באירועים פרטיים במקומות ציבוריים; מקסימום 50 באירועים פנימיים ללא מקומות ישיבה קבועים.
עד 200 באירועים פנימיים עם מקומות ישיבה קבועים.
משקי בית היו רשאים להזמין לביתם 5 אורחים לכל היותר, כשהם חייבים להישאר מטר אחד מהשני.
אחרי עליה לשיא ב-17 בנובמבר החלה ירידה בתחלואה.
לאחר כחודש, שבה העלייה בתחלואה היומית.
ב-18 בינואר 2021, נקבעו הקלות מסוימות.
ב-4 במרץ מקרה הקורונה הראשון דווח בסלובניה.
החולה היה אדם שחזר ממרוקו דרך איטליה.
ב-7 במרץ הממשלה הודיעה על איסור התכנסות במקומות סגורים מעל ל-500 אנשים.
ב-9 במרץ הממשלה הפחיתה את מספר המתכנסים האפשרי במקומות סגורים ל-100, והורתה על הגבלה במקומות פתוחים ל-500 בני אדם.
בנוסף, נעשו בדיקות לגילוי חום בקרב נוסעים בנמל התעופה ליובליאנה יוז'ה פוצ'ניק ולנכנסים בגבולות היבשתיים מאיטליה.
מספר הנדבקים בסלובניה עלה ל-25.
ב-10 במרץ טיפס מספר הנדבקים ל-34, 15 מתוכם בליובליאנה הבירה וסביבתה.
שר הבריאות אלש שבדר הציג כמה צעדים: כלל משקי הבית יקבלו עלון מידע בנושא הקורונה.
כל השבים מחו"ל יקבלו הודעת SMS, שתודיע להם כי עליהם להתקשר לרופא במקרה שחום גופם עלה.
נעצרה נחיתת טיסות מסין, איטליה, איראן ודרום קוריאה.
הגבול היבשתי בין סלובניה לאיטליה נסגר, למעט תנועת סחורות.
ב-11 במרץ התגלו מקרים נוספים במורסקה סובוטה ובפוסטוניה.
ב-12 במרץ הוכרזה מגפה בסלובניה.
הממשלה הודיעה על סגירת מוסדות החינוך החל מ-16 במרץ.
על עובדי הבריאות נאסר לקחת חופשה.
מקרים חדשים של קורונה התגלו בנובה גוריצה ובקראן.
ב-13 במרץ נכנסה ממשלה חדשה לתפקידה בסלובניה בראשות ראש הממשלה בעבר יאנז יאנשה, לאחר שנבחר בפרלמנט בעקבות התפטרותו של ראש הממשלה מריאן סארץ'.
הוקם צוות מיוחד לניהול המשבר (CMS).
כל הפרוצדורות הרפואיות הלא הכרחיות נדחו.
45 מקרים נוספו והסך המצטבר של החולים היה 141.
ב-14 במרץ החליט הצוות המיוחד לניהול המשבר על השעיית כל התחבורה הציבורית במדינה.
במועד זה נרשם מקרה מוות ראשון מקורונה במדינה.
מדובר בקשיש שגר בבית אבות במטליקה וסבל ממחלות רקע.
מספר החולים הכללי תפח ל-181.
ב-15 במרץ הורתה הממשלה על סגירת כל המסעדות והברים.
ב-18 במרץ עמד מספר הנדבקים על 286. ב-20 באפריל, החלו הקלות אחרי תקופה של סגר שהיה במדינה.
ב-15 במאי, הודיעה הממשלה כי מגפת הקורונה במדינה הסתיימה.
עם זאת, הודיעה הממשלה כי תמשיך לנקוט צעדים כגון בדיקות בהיקף נרחב, איסור על התקהלויות וחובת חבישת מסכה - וזאת עד בחינה מחדש שתיערך ב-31 במאי.
סלובניה החליטה להקל כמה מהצעדים שנקטה בכל הנוגע לגבולותיה: אזרחי האיחוד האירופי שייכנסו למדינה לא יחויבו עוד בבידוד, בתנאי שלא עזבו את האיחוד לתקופה של יותר משבועיים.
אזרחי שאר המדינות שייכנסו לסלובניה יידרשו להיכנס לבידוד של 14 יום.
ב-6 במרץ הודיעה סלובקיה על מקרה ראשון של הדבקה בנגיף הקורונה בשטחה.
מדובר בגבר בן 52 שלא עזב את הארץ ונדבק מבנו אשר היה בוונציה, איטליה בנו נבדק ונמצא חיובי למחרת, ולא הראה סימפטומים לפני כן.
ב-9 במרץ הורתה ממשלת סלובקיה על איסור של 14 יום על כל אירועי התרבות, הספורט ואחרים שאורגנו על ידי הרשויות הציבוריות כדי למנוע התפשטות נגיף קורונה.
כמו כן, אזרחים החוזרים מאיטליה, סין, דרום קוריאה ואיראן - כולם עם התפרצויות חמורות של נגיף הקורונה - להקפיד על הסגר בן 14 יום בבית.
ממשלת סלובקיה הורתה על איסור של 14 יום על כל אירועי התרבות, הספורט ואחרים שאורגנו על ידי הרשויות הציבוריות כדי למנוע התפשטות נגיף קורונה.
ראש עיריית ברטיסלאבה מסיבת עיתונאים, ראש עיריית ברטיסלבה מטוס וואלו הודיע כי החל מיום שלישי כל מוסדות החינוך: גנים, בתי ספר, אוניברסיטאות בברטיסלאבה ייסגרו עד יום שישי.
ב-12 במרץ הודיעה ראש ממשלת סלובקיה, פיטר פלגריני כי תכניס בדיקות גבולות, תפסיק את הנסיעות הבינלאומיות אל המדינה וממנה ותסגור בתי ספר בזמן שהיא תגביר צעדים להילחם בנגיף הקורונה.
כמו כן, הודיעה סלובקיה כי היא תאסור כניסת אזרחים זרים שהם אינם תושבי קבע או אזרחים במדינה.
ב-13 במרץ הודיעה סלובקיה כי היא תסגור את שלושת נמלי התעופה הבינלאומיים בשטחה: ברטיסלאבה, קושיצה ופופרד.
ב-23 במרץ הודיע ראש ממשלת סלובקיה החדש, איגור מטוביץ', כי הוא רוצה להגדיל את מספר הבדיקות היומיות, ולבחון 3000 איש בכל יום.
ב-30 במרץ ביקש שר הבריאות החדש, מרק קראצ'י, מכל היכולים לתרום דם, ככל שיוכלו.
ב-31 במרץ הודיעה סלובקיה על מקרה מוות ראשון בשטחה כתוצאה מהדבקה בנגיף הקורונה.
ב-21 באפריל פורסמה אסטרטגית היציאה המורכבת מ-4 שלבים ותלויה ברמת התחלואה.
עד ספטמבר התחלואה הייתה קטנה ממאה ואז החלה עליה לכ-800 בתחילת אוקטובר ול-3,362 בסופו.
בניסיון להימנע מסגר, בוצע מבצע בדיקות אנטיגן מהירות לכל התושבים מגיל עשר ומעלה, במטרה לאתר מפיצים אסימפטומטיים ולעצור את התפשטות הנגיף.
מי שסירב היה אמור להיכנס לבידוד.
בדיקות אנטיגן נחשבות פחות מדויקות מ־PCR.
התחלואה ירדה ב-60 אחוז בשבוע אחד.
משיא של 3,362 נדבקים ביום באוקטובר, ירד מספר הנדבקים היומי לפחות מ-200 בסוף נובמבר.
בתחילת דצמבר שבה העלייה וב-11 בדצמבר היו 3,125 נדבקים והוחמרו ההגבלות ביניהם סגירת מסעדות בחלל הפתוח, הגבלות בבתי מלון ועסקים.
כעבור שבוע, דווח שראש ממשלת סלובקיה, איגור מטוביץ', אובחן כחיובי לנגיף הקורונה.
כחלק מהמאבק של המדינה בהתפשטות הנגיף, היא הורתה לסגור את החנויות ולהגביל את התנועה החל מ-20 בדצמבר והוטל סגר ארצי.
ב-27 בפברואר הודיעה סן מרינו על מקרה ראשון של הדבקה בנגיף הקורונה.
מדובר בגבר בן 88 בעל מחלות רקע, אשר הגיע למדינה מאיטליה, אחד ממוקדי ההתפרצות החמורים ביותר באירופה ובעולם.
הוא אושפז בבית החולים בעיר רימיני שבאיטליה.
ב-1 במרץ הודיעה סן מרינו על מקרה מוות ראשון כתוצאה מנגיף הקורונה של אחד מאזרחיה.
מדובר בחולה הקורונה הראשון שאובחן, בן ה-88 שאושפז באיטליה.
ב-14 במרץ הכריזה ממשלת סן מרינו על החלת בידוד על כל אזרחי המדינה עד 6 באפריל.
ב-31 בינואר 2020 דיווחו הרשויות בספרד על מקרה הדבקות בקורונה שהתגלה באי לה גומרה, שבאיים הקנריים.
תייר גרמני נמצא חולה בקורונה והועבר לטיפול בבית חולים.
ב-9 בפברואר התגלה מקרה הקורונה השני בתייר בריטי בפלמה דה מיורקה.
הוא נדבק לאחר שהיה במגע עם אדם בצרפת שהתגלה לאחר מכן כנושא את המחלה.
ב-24 בפברואר בהמשך להתפרצות נגיף הקורונה באיטליה התגלה מקרה נוסף אצל רופא ממחוז לומברדיה שבאיטליה שנפש בטנריפה.
יממה אחר כך התגלו ארבעה מקרים נוספים שמקורם בהתפרצות באיטליה.
לאורך חודשים פברואר ומרץ התרבו מקרי ההדבקות בקורונה ועלה מספר המתים.
הרשויות החליטו ב-12 במרץ לסגור את בתי הספר והאוניברסיטאות.
ראש עיריית מדריד חוזה לואיס מרטינז הורה על סגירת מקומות בילוי בעיר.
ב-14 במרץ הכריזה הממשלה על מצב חירום במדינה החל מלמחרת ועל הטלת סגר על התושבים.
מצב החירום יישאר על כנו למשך 15 ימים לפחות.
ב-15 במרץ פורסם כי אשתו של ראש ממשלת ספרד בגונייה פרננדס נדבקה בנגיף.
גם סגנו נכנס לבידוד מחשש שנדבק.
ב-21 במרץ נפטר מהמחלה הנשיא לשעבר של קבוצת הכדורגל של ריאל מדריד, לורנסו סאנס.
ב-24 במרץ מתו בספרד 734 בני אדם מנגיף הקורונה - נתון המתים הגבוה ביותר מאז יום התפרצות המגפה בספרד.
בכך חצה מספר המתים מהנגיף בספרד את מספר המתים בסין - המוקד בו התפרץ נגיף הקורונה לראשונה בעולם, ועבר את ה-3,400 מתים.
בכך הפכה ספרד למדינה השנייה שבה מספר המתים מהקורונה הוא הגבוה ביותר, אחרי איטליה.
ב-25 במרץ פנתה ספרד למדינות נאט"ו בבקשה לסייע במתן ציוד רפואי לרבות מכונות הנשמה וערכות בדיקה לקורונה.
ב-13 באפריל החלו הקלות בסגר בענפים שונים במשק בהם בניין ותעשייה.
כחלק מהסגר, תושבים לא יכלו לצאת מהבית למעט לצורך קניית מזון במרכול, ביקור רופא, בית מרקחת ועבודה שמוגדרת כחיונית.
ספרד הייתה המדינה היחידה באירופה שאסרה על ילדים לצאת מבתיהם כחלק מהמדיניות של ריחוק חברתי שנועדה לבלום את התפשטות הקורונה.
יתר על כן, ובניגוד למדינות רבות בעולם, בספרד אסרו על התושבים לבצע הליכה ופעילות ספורטיבית מחוץ לבית.
ב-19 אפריל, ראש ממשלה ספרד הודיע שהילדים יוכלו לצאת ב-27 באפריל.
במאי, המשיכה המגמה של הקלות.
ב-2 במאי, אפשרה ספרד למבוגרים לצאת ולהתאמן מחוץ לבתיהם לראשונה אחרי שבעה שבועות.
בשלב הבא, ניפתחו מספרות ומכוני יופי ולאחר מכן גם מסעדות וברים.
בסוף מאי, ממשלת ספרד הכריזה על עשרה ימי אבל לאומיים על מותם חולי הקורונה במדינה.
הורדו דגלי המדינה לחצי התורן ביותר מ-14 אלף מבנים ציבוריים ברחבי המדינה.
מדובר בתקופת האבל הלאומי הארוכה ביותר שהוכרזה בספרד אי פעם.
באמצע אוגוסט הרשויות הודיעו על שורת מגבלות חדשות, בשל ההתפרצות המחודשת של המגפה בשטחי המדינה.
למשל, סגירת מקומות בילוי כמו מסעדות, מועדונים וברים בשעות הלילה.
בספטמבר הוטל סגר על אזורים במחוז מדריד.
בהמשך השלטון המרכזי הורה להטיל סגר חלקי על כל הבירה.
תושבי מדריד, שבה חיו יותר משלושה מיליון איש, ותשע רשויות סמוכות, לא יכלו לצאת מבתיהם פרט לנסיעות לעבודה, בתי ספר, טיפולים רפואיים או חנויות שנותרו פתוחות.
ברים ומסעדות, נסגרו ב-23:00 ולא ב-1:00. העירייה התנגדה ואחרי עתירה, בית המשפט פסק כי אין לממשלה את היכולת החוקית לשלול מהאזרחים את הזכות לצאת מעיר הבירה וכך גם ב-9 עיירות נוספים במדינה.
הסגר החלקי חודש אחרי שהממשלה הכריזה על מצב חירום.
ב-6 במרץ הודיעה סרביה על מקרה ראשון של הדבקה בנגיף הקורונה בשטחה.
מדובר בגבר בן 43 אשר חזר למדינה לאחר ביקור בבודפשט, שבהונגריה.
לפי שר הבריאות הסרבי, זלטיבור לונקר הגבר שאובחן נמצא בבידוד בבית חולים בסובוטיצה, על ידי הגבול המשותף של סרביה עם הונגריה.
ב-15 במרץ הכריז נשיא סרביה, אלכסנדר ווצ'יץ' על מצב חירום לאומי בכל רחבי המדינה.
עקב ההכרזה, כל בתי הספר, האוניברסיטאות, אולמות הספורט וחדרי הכושר נסגרו, כניסת אזרחים זרים נאסרה וחיילים נפרסו ברחבי המדינה לשמור ולאבטח בתי חולים.
ב-17 במרץ הכריזה סרביה על עוצר לילי כצעד במטרה למנוע את התפשטות הנגיף.
העוצר יתקיים בכל יום, מהשעה 8 בערב עד השעה 5 בבוקר.
עם זאת, אנשים מבוגרים מעל גיל 65 אינם רשאים לעזוב את בתיהם.
ב-19 במרץ הודיעה סרביה על סגירת שדה התעופה "ניקולה טסלה" וכי כל הכבישים והרכבות יסגרו לתנועה למעט תנועת מטענים, כמו גם תעצור את כל הובלות הנוסעים הפנימיות במטרה לבלום את התפשטות נגיף הקורונה.
שדה התעופה יישאר פתוח רק לטיסות הומניטריות ומטוסים עם אישורים מיוחדים.
ב-20 במרץ הודיעה סרביה על מקרה מוות ראשון בשטחה כתוצאה מהדבקה בנגיף הקורונה.
הקורבן, הוא גבר בן 49 שסבל מבעיות רפואיות אשר נפטר בבית החולים המרכזי של וויבודינה בנובי סאד.
בנוסף על כך, החל מהשעה 8 בבוקר כל מעברי הגבול נסגרו לתנועה, למעט משאיות המובילות סחורות.
בשעה 12:00, כל התנועה בין ערים בסרביה נאסרה, למעט תנועת מכוניות.
154 אזרחים נעצרו בשעות המוקדמות מפני שלא עקבו אחר העוצר.
ב-21 במרץ הודיעה סרביה כי כל הפעלת העסקים במרכזי הקניות נאסרו למעט חנויות מכולת וכימאים.
כל המפגשים במקומות ציבוריים ובמגרשי הספורט נאסרו אף הם, כמו גם התכנסויות של יותר מחמישה אנשים במרחבים פרטיים.
כל מתקני הקייטרינג הצטוו להפעיל שירותי טייק אווי בלבד, ונאסר על לקוחות להיכנס לחנויות.
הדבר חל גם על הימורים, שטיפת מכוניות, אולמות משחקים ומתקנים דומים.
בנוסף על כך, הודיע האיחוד האירופי על שליחת סיוע כלכלי בסך 7 וחצי מיליון דולק ומסירת ציוד רפואי לסרביה.
ב-30 במרץ הודיע נשיא סרביה, אלכסנדר ווצ'יץ' על חבילת סיוע כלכלית בסך 5 מיליארד אירו (5.54 מיליארד דולר) בהלוואות וסובסידיות לעסקים במטרה לעזור להם להתמודד עם ההשפעה הכלכלית של נגיף הקורונה.
בנוסף על כך, המדינה תשלם תשלום חד-פעמי של 100 יורו לכל אזרח סרבי שגילו מעל 18.
במאי, עקב ירידה בתחלואה, הוחלט להסיר את מצב החירום שהוכרז בעקבות הקורונה.
הוא כלל גם סגר יומי ועוצר בסופי שבוע.
הייתה הסרה מהירה וחדה של ההגבלות.
אחרי הגל הראשון, סרביה התמודדה עם גל שני מסוף יוני עד ספטמבר וגל שלישי מאמצע אוקטובר.
בין המתים היה הפטריארך הסרבי.
בחודש יוני ויולי, לאחר תקופה בה מספרי הנדבקים היו נמוכים באופן יחסי, עלה מספר הנדבקים למאות ביום.
עקב כך, הממשלה הטילה הגבלות משמעותיות.
הגבלות אלו הביאו לירידה בהיקף התחלואה לכ־70 מקרים חדשים ביממה.
במהלך חודש אוקטובר הייתה עלייה מתונה במספר המקרים שהפכה לחדה יותר לקראת סוף החודש ומספר החולים החדשים היומי שבר שיאים והגיע לאלפים.
הממשלה שאפה להטיל סגר מלא, אם כי מחאות בציבור הביאו לכך שהיא תיסוג מכוונתה.
לאחר תחלואה בהיקף של כ־7,000 נדבקים חדשים וכ־60 מתים ביום, מתחילת דצמבר ועד אמצע ינואר התחלואה הייתה בסימן ירידה.
בסוף ינואר המספרים התייצבו על כ־1,700 מקרי הדבקה ביום.
במהלך פברואר נצפית עלייה מחודשת בהדבקות לרמה של כ־3,000 חולים חדשים ביממה בימים האחרונים של החודש, ונקודתית אף יותר.
ב-4 במרץ הודיעה פולין על מקרה ראשון של הדבקה בנגיף הקורונה בשטחה.
ב-12 במרץ הודיעה פולין על מקרה מוות ראשון מנגיף הקורונה בשטחה.
בנוסף על כך, הודיעה פולין על סגירת כל בתי הספר ומרכזי התרבות ברחבי המדינה.
ב-13 במרץ הודיעה חברת התעופה הפולנית, LOT, על השהיית כל הטיסות בקווים אותן היא מפעילה.
ב-14 במרץ הודיעה ממשלת פולין כי היא אוסרת את כניסתם של אזרחים זרים עד ל-25 במרץ, עקב התפשטות נגיף הקורונה.
בנוסף על כך, הודיע ראש ממשלת פולין, מטאוש מורבייצקי על סגירת כל גבולות המדינה ונמלי התעופה הפאבים, המסעדות, הקזינו ומקומות הבילוי במדינה.
ב-16 במרץ הודיעה פולין על השהיית כל הטיסות הפנים-ארציות במדינה.
ב-16 באפריל הודיע ראש הממשלה הפולני, מטאוש מורבייצקי כי יקל המגבלות המוטלות על הציבור החל מ-20 באפריל המגבלות המוטלות במסגרת המאבק בנגיף הקורונה.
ראש הממשלה מטאוש מורבייצקי הודיע כי תחילה ייפתחו מחדש הפארקים והיערות.
עם זאת הוא הודיע כי גבולות המדינה יישארו סגורים לפחות עד 3 במאי.
ב-2 במרץ פורטוגל הודיעה על מקרה ראשון של הדבקה בנגיף הקורונה בשטחה.
מדובר בגבר בן 60 אשר חזר מצפון איטליה למדינה, אחד ממוקדי ההתפרצות הקשים של הנגיף ביבשת אירופה.
באותו יום, דווח כי פורטוגל וספרד הגיעו להסכמה על הגבלת התיירות בין שתי המדינות, כדי לרסן את התפשטות הנגיף.
ב-16 במרץ פורטוגל הודיעה על מקרה מוות ראשון מנגיף הקורונה בשטחה.
הקורבן הוא גבר בן 80 בעל מחלות רקע, אשר אושפז בבית חולים בבירת המדינה, ליסבון.
ב-18 במרץ נשיא פורטוגל, מרסלו רבלו דה סוזה, הכריז על מצב חירום לאומי במדינה עקב התפשטות נגיף הקורונה.
ב-20 במרץ משרד הבריאות הפורטוגלי הודיע כי כל הבאים מחוץ למדינה יחויבו בבידוד למשך 14 יום.
באותו יום, ממשלת פורטוגל הודיעה על הגבלת התנועה במדינה, הכוללת סגירת כל העסקים ברחבי המדינה, למעט סופרמרקטים, חנויות פארם, מאפיות, תחנות דלק ובנקים אשר הוגדרו חיוניים ויישארו פתוחים.
ב-24 במרץ דווח כי הכדורגלן כריסטיאנו רונאלדו וסוכן הכדורגל, ז'ורז'ה מנדש החליטו לתרום ציוד לבתי החולים בפורטוגל, במטרה לסייע להם במאבק בנגיף.
ב-5 באפריל דווח כי פורטוגל תסגור את נמלי התעופה ברחבי המדינה במהלך חג הפסחא עקב החשש מהתפשטות נגיף הקורונה.
ב-7 באפריל קרא הבנק המרכזי של פורטוגל לממשלה ולאיחוד האירופי לעורר ולהמריץ הכלכלה במדינה כדי למנוע גידול בלקיחת הלוואות כתוצאה מהמגפה.
ב-9 בספטמבר, אובחנו 646 נדבקים חדשים.
זהו מספר הנדבקים היומי הגבוה ביותר במדינה מאז 20 באפריל.
אחרי כשבוע, החלו מגבלות כמו הגבלת התקהלות ל-10, איסור שתית אלכוהול בציבור וסגירה מקומות בשעה מוקדמת.
אחרי כחודש, החלה עליה חדה בתחלואה.
בסוף אוקטובר ממשלת פורטוגל הודיעה בסוף כי תטיל סגר חלקי במרבית המדינה החל מ-4 בנובמבר.
תושבים בערים רבות, בהן ליסבון ופורטו, נקראו להישאר בבתיהם ולא יורשו לצאת לצרכים לא חיוניים.
ההנחיות השפיעו על כ-70% מאוכלוסיית פורטוגל, שמנתה כעשרה מיליון בני אדם.
בין הצעדים בעיריות אלה היו חובת הישארות בבית, למעט 26 הסיבות לנסיעה מורשית, הכוללות רכישת סחורות ושירותים, ביצוע פעילויות מקצועיות, קבלת שירותי בריאות, סיוע לאנשים פגיעים, השתתפות בבית הספר, גישה למתקני תרבות, פעילות גופנית, השתתפות בהתנדבות חברתית ועוד.
על כל פעילות מסחרית להסתיים בשעה 22:00, למעט מסעדות (עד 22:30).
על פעילויות תרבות להסתיים בשעה 22:30. הוחרגו בתי מרקחת, משרדים ומרפאות, פעילויות הלוויה אזורי שירות ותחנות דלק.
עריות יכלו לקבוע רף נמוך יותר בכפוף לגורמי מקצוע.
הותר לערוך אירועים וחגיגות עם יותר מ-6 אנשים, למעט שייכים לאותו משק בית, וכן של ירידים ושווקים, בכפוף לאישור ראש העירייה.
ב-121 עיריות אלה הותרו טקסים ומופעים דתיים, בהתאם לכללי המנהל הכללי לבריאות (DGS), בכל שטחה של פורטוגל היבשתית, כל קבוצה במסעדות הוגבלה ל-6, פרט למי שבאותו משק בית.
ב-9 בנובמבר, הוטל גם סגר לילי למגבלות תנועה בסוף השבוע.
הוכרז מצב חירום לאומי לשבועיים לפחות.
באמצע ינואר 2021 הודק הסגר שימשיך לחודש לפחות, אך לאחר שבועיים ייבחנו נתוני התחלואה ואז יוחלט האם להמשיך בו.
בתי הספר המשיכו לפעול, אך מי שיכול נדרש לעבוד מהבית.
כל החנויות והשירותים שאינם חיוניים נסגרו והמסעדות ובתי הקפה פועלים במתכונת של משלוחים בלבד.
ב-21 בינואר הוחלט לסגור גם את בתי הספר והגנים.
זאת בשל זן SARS-CoV-2 שמקורו בבריטניה.
המדינה סבלה מעומסים בבתי החולים.
בסוף ינואר החלה ירידה בתחלואה היומית.
ב-28 בינואר הודיעה פינלנד על מקרה ראשון של הדבקה בנגיף הקורונה בשטחה.
מדובר בתיירת סינית, אשר הגיעה למדינה מווהאן שבסין, המוקד בו התפרצה מגפת הקורונה לראשונה.
ב-26 בפברואר הודיעה פינלנד על מקרה ראשון של אזרח פיני שנדבק בנגיף הקורונה.
מדובר באישה אשר חזרה למדינה ב-23 בפברואר ממילאנו, שבאיטליה.
ב-12 במרץ הודיעה ממשלת פינלנד כי היא אוסרת על קיום אירועים ציבוריים בהם משתתפים מעל ל-500 איש עד סוף מאי.
באותו יום, הודיעה חבת התעופה הפינית, פינאייר כי היא משהה את טיסותיה לארצות הברית וניו דלהי.
ב-16 במרץ הודיעה פינלנד על סגירת כל בתי הספר והאוניברסיטאות ברחבי המדינה עד 13 באפריל עקב התפשטות הנגיף.
ב-17 במרץ הכריזו ראש ממשלת פינלנד, סאנה מרין ונשיא פינלנד, סאולי ניניסטה על מצב חירום לאומי עקב התפשטות נגיף הקורונה.
ב-19 במרץ סגרה פינלנד את גבולתיה עבור אזרחים זרים וחציית הגבול לצורך נסיעות לא חיוניות, והודיעה כי גם אסטונים אשר מועסקים במדינה לא יוכלו להיכנס אליה.
ב-20 במרץ הודיעה ממשלת פינלנד חבילת סיוע בשווי 15 מיליארד אירו במטרה לסייע לעסקים ואנשים פרטיים אשר נפגעו ממשבר הקורונה.
מדובר בחבילת סיוע מוגדלת, אשר הוגדלה ב-10 מיליארד אירו, מחבילת הסיוע שעליה דווח ב-16 במרץ.
ב-21 במרץ הודיעה פינלנד על מקרה מוות ראשון בשטחה כתוצאה מנגיף הקורונה.
הקורבן נפטר בבית החולים אוסימה שבהלסינקי.
ב-25 במרץ הודיעה פינלנד על סגירת כל בתי הקפה, הברים והמסעדות בכל רחבי המדינה עד סוף מאי.
באותו יום, הודיעה פינלנד על הגבלת התנועה בין מחוז אוסימה לבין שאר מחוזות המדינה.
למרות זאת, אנשים כן יוכלו לעבור בין המחוזות לצורך עבודה או אחד מקרובי משפחתם נפטר.
ההחלטה אינה תשפיע על המסחר או הובלת מטען.
ההגבלות יהיו בתוקף עד 19 באפריל.
הגבלה זאת הוסרה ב-15 באפריל.
ב-27 במרץ הצביע הפרלמנט הפיני על סגירת גבולותיה של מחוז אוסימה, בה שוכנת גם הבירה הלסינקי עקב ריבוי המקרים של נגיף הקורונה באזור.
נסיעה למחוז ויציאה ממנו נאסרה, ההגבלות נאכפות על ידי משטרת פינלנד וכוחות הצבא הפיני.
פינלנד סגרה כבישים מהלסינקי לשאר חלקי המדינה, הגבילה את התנועה מעבר לגבולותיה, אסרה על התקהלות של יותר מ-10 אנשים, סגרה בתי ספר לרוב התלמידים וקראה לאנשים להישאר בבית ככל האפשר.
בתחילת מאי, הממשלה הודיעה על שלבי ההקלות בסגר.
הופסקו הנסיעות הבינלאומיות הנכנסות מוקדם והפצירו בפינים שלא לנסוע לחו"ל.
כתוצאה מכך, הטיסות האוויר ירדו ב-95%, ומעל 94% מהפינים נפשו במדינתם ממאי עד אוגוסט - והשאר נסעו בעיקר לנורווגיה.
מגבלות הכניסה למדינה נחשבו מחמירות יחסית לאירופה.
לאחר ההקלות, נוספו הנחיות בהתאם למדדים התחלואה.
נכון לסוף ינואר 2021, בפינלנד ישנם 42,334 חולים מאומתים (מתוכם נרפאו 31,000) וכ-644 מתים מקורונה.
ראש ממשלת פינלנד, סאנה מרין, הודיעה על הטלת סגר במדינה החל מ-8 במרץ בתגובה לעלייה במספר הנדבקים.
הסגר לא יכלול עוצר אך כן יחייב סגירת ברים ומסעדות, והגבלת התקהלויות ל-6 אנשים.
כמו כן, כיתות ז' ומעלה יעברו ללמידה מרחוק.
לפי מרין המוטציה הבריטית הנחשבת למדבקת יותר התפשטה במדינה מאז סוף דצמבר.
בסוף מרץ, תוכנן להטיל סגרים מקומיים בכמה ערים.
בפועל הוטלו מגבלות תנועה בין מחוז אוסימה לשאר פינלנד למטרות שאינן עבודה עד 15 באפריל.
בתחילת אפריל פורסמה תוכנית ההקלות ההדרגתית.
ב-27 באפריל הודיעה ראש הממשלה על תום מצב החירום שהחל במרץ.
בקיץ 2021, פינלנד התמודדה עם גל תחלואה.
בשלהי 2021, החל גל תחלואה חדש עם עליה חדה בכמות הנדבקים.
הוגבלו שעות הפתיחה של עסקים כמו מסעדות.
בסוף ינואר 2021, החלו הקלות לאור ירידה.
הממשלה תכננה להסיר את הגבלות הקורונה בפברואר.
באמצע פברואר, היו הגבלות קורונה פעילות במדינה אך נוספו הקלות.
ב-1 במרץ 2020 דיווחו רשתות התקשורת בצ'כיה כי שלושה מקרים של הידבקות בנגיף הקורונה התגלו במדינה.
על פי הדיווחים, שניים מהחולים חזרו מביקור באיטליה, והחולה השלישית היא אזרחית אמריקאית בשנות ה-20 לחייה.
ב-10 במרץ הודיעה ממשלת צ'כיה על סגירת כל בתי הספר ברחבי המדינה, ואסרה על התקהלויות של למעלה מ-100 איש.
ב-12 במרץ הכריזה ממשלת צ'כיה על מצב חירום לאומי.